Багдан Грынькавіч Валовіч

Багдан Грынькавіч Валовіч (? — да 14 красавіка 1539) — вялікалітоўскі шляхціч. Канюшы гарадзенскі (1508—1537), войскі гарадзенскі (з 1529).

Паходзіў з роду Валовічаў герба «Багорыя», старэйшы сын гарадзенскага гараднічага Грынькі Ходкавіча Валовіча і яго першай невядомай з імя жонкі.

Быў ураднікам вялікай княгіні Боны Сфорца ў Гарадзенскім павеце. У 1534—1536 гадах быў прызначаны ёй спраўцам Гарадзенскага староства, а ў 1535—1537 гадах таксама быў яе намеснікам крынскім, скідзельскім і азёрскім.

Быў жанаты з Тамілай з Міцутаў. Меў чатырох сыноў і дзвюх дачок:
 Васіль (?—1540), памёр маладым
 Іван (Ян) (?—1541), дзяржаўца вялікай княгіні Боны ў Крынках і Скідзелі пасля бацькі
 Рыгор (?—1577), маршалак гаспадарскі, лоўчы літоўскі, ваявода смаленскі
 Астафій (?—1587), кашталян троцкі і віленскі, канцлер літоўскі
 Міласлава (? — да 1555), замужам за гаспадарскім дваранінам Мікалаем Кунцэвічам
 Кацярына (? — да 1561), у першым шлюбе за Мікалаем Бакаляравічам, а ў другім — за каронным абозным Пятром Весялоўскім

Багдан стаў пачынальнікам старэйшай, так званай «ваяводскай і канцлерскай» галіны Валовічаў, якая згасла ў XVII стагоддзі.

 Крыніцы 

 Літаратура 



Багдан Грынькавіч
Катэгорыя:Канюшыя гарадзенскія
Катэгорыя:Войскія гарадзенскія